EkBass/fiwiki-20250220-pages-articles huggingface dataset:
Säynätsalon rata

Säynätsalon rata oli Suomen rataverkkoon kuulunut sivurataosuus, joka sijaitsi Keski-Suomen maakunnassa Jyväskylän eteläosassa. Radan pituus oli noin 3,6 kilometriä ja sitä käytettiin Säynätsalon vaneritehtaan kuljetuksiin. Rata erkani Orivesi–Jyväskylä-radasta Paasivuoren ja Paavalinvuoren tunnelien välissä olleen Raudanlahden linjavaihteen kohdalla. Jyväskylän ja Säynätsalon välinen rataosuus avattiin liikenteelle 12. tammikuuta 1970, ja koko Jämsän oikorata valmistui vuonna 1978. Tavaraliikenne Säynätsalon radalla päättyi vuonna 1999, kun Säynätsalon vaneritehdas siirtyi käyttämään muita kuljetusmuotoja. Raudanlahden ja Säynätsalon väliseltä radalta poistettiin kiskotus ja ratapölkyt vuonna 2005. Radasta on jäljellä ratapohja sekä Säynätsalon salmen ylittävä pengersilta. Maantien 6090 viereen rakennettiin jalankulku- ja pyöräilyväylä välille Muurame-Kinkovuori vuonna 2022. Väylä rakennettiin puretun Säynätsalon junaradan ratapohjalle. ==Historia== Rautatiehanke nousi esiin ensimmäisen kerran 1930-luvulla. Uudelleen se nousi esiin 1950-luvun alussa, kun Enso-Gutzeit oli valmis osallistumaan radan kustannuksiin 250 miljoonalla markalla, mutta hanke joutui vastatuuleen. Rakentaminen varmistui 1960-luvun alussa kun tehtiin päätös Jämsänkosken ja Jyväskylän välisen radan rakentamisesta. Rata ei kulkisi Säynätsalon kautta vaan teollisuusrata erkanisi pääradasta. Rakennustyö suunniteltiin siten, että ensimmäisenä saataisiin liikenteeseen Jyväskylän ja Säynätsalon väli. Työt käynnistyivät vuoden 1964 alussa ja samana vuonna rataa rakennettiin 280 miehen voimin. Radan Jyväskylän puoleinen pää valmistui kesällä 1968. Juhlajuna Säynätsaloon saapui tammikuussa 1970. Jo neljän päivän päästä vaneritehtaan tuotteita lähti rautateitse. Radalla oli suuri merkitys tehtaalle. == Lähteet == * Ratahallintokeskus: Vähäliikenteisten ratojen tulevaisuusselvitys 2/2005 == Aiheesta muualla == * Vaunut.org: Kuvia entisestä Säynätsalon radasta * Vaunut.org: Kuvia Raudanlahdesta Luokka:Suomen entiset rautatiet Luokka:Jyväskylän liikenne Luokka:Säynätsalo
Veli Alois

Veli Alois, eli Alois Löser (s. 11. kesäkuuta, 1954 Nördlingen, Baijeri, Saksa) on Taizé-yhteisön johtaja, joka seurasi Veli Rogeria tämän kuoltua 16. elokuuta 2005. == Elämä == Veli Alois syntyi 1954 Baijerissa, mihin hänen vanhempansa olivat asettuneet tultuaan karkotetuiksi Tšekkoslovakiasta toisen maailmansodan jälkeen saksalaisuutensa takia. Hän eli nuoruutensa Stuttgartissa. Toisin kuin protestanttinen edeltäjänsä, Veli Roger, Veli Alois on katolinen. Teini-ikäisenä hän oli erilaisissa seurakunnan tehtävissä. Myöhemmin hän opiskeli teologiaa Lyonissa, joskaan hänestä ei koskaan tullut pappia. Kun hän ensimmäistä kertaa vieraili Taizé-yhteisössä, se teki häneen suuren vaikutuksen, ja pian hän oli pysyvä asukas. Vuonna 1974 hänestä tuli yhteisön jäsen. Veli Alois valittiin Veli Rogerin seuraajaksi vuonna 1998. Hänestä tuli yhteisön johtaja Veli Rogerin kuoleman jälkeen 2005. Luokka:Uskonnolliset johtajat Luokka:Saksalaiset henkilöt Luokka:Vuonna 1954 syntyneet Luokka:Elävät henkilöt
Charlie Davies

Charlie Davies (s. 25. kesäkuuta 1986 Manchester, New Hampshire, Yhdysvallat) on yhdysvaltalainen jalkapalloilija, pelipaikaltaan hyökkääjä. Hän edustaa Ligue 1 :n FC Sochaux:ta ja Yhdysvaltain maajoukkuetta. Davies loukkaantui vakavasti auto-onnettomuudessa Virginiassa 14. lokakuuta 2009. Hän oli matkustajana autossa, joka suistui tieltä aamuyöllä. Onnettomuudessa sai surmansa matkustajana ollut 22-vuotias nainen. Daviesille tehtiin välittömästi hätäleikkaus ja hän lienee sivussa pelikentiltä vähintään vuoden.USA:n maajoukkuehyökkääjä loukkaantui kuolonkolarissa == Seurajoukkueura == Davies kävi toisen asteen Brooks School -yksityiskoulua ja sieltä valmistuttuaan opiskeli Boston Collegessä, jonka jalkapallojoukkueessa Eaglesissä hän pelasi kolmen kauden ajan NCAA-yliopistosarjaa. College-vuosinaan hän pelasi myös USL Premier Development Leaguen Westchester Flamesissä. Hän päätti jättää opinnot kolmannen college-vuoden jälkeen ja ryhtyä ammattilaisjalkapalloilijaksi. Davies siirtyi Ruotsin Allsvenskanin Hammarbyhyn kaudeksi 2007. Ensimmäisellä kaudellaan hänellä oli ongelmia maalinteossa, ja hän sai peliaikaa epäsäännöllisesti avauskokoonpanossa ja vaihtopenkin kautta. Ensimmäisen maalinsa hän teki färsaarelaista KÍ:tä vastaan Intertoto Cupin ottelussa, mutta Allsvenskanissa maalitili oli edelleen avaamatta. Lopulta kauden 2007 viimeisessä ottelussa hän teki hattutempun GAISia vastaan. Todellisen läpimurtonsa Davies teki Hammarbyssä kaudella 2008. Hän pelasi 27 ottelussa, joista 25 hän oli avauskokoonpanossa, ja viimeisteli 14 maalia. Heinäkuussa 2009 Davies siirtyi Ranskan Ligue 1:n Sochauxin joukkueeseen. == Maajoukkueura == Davies pelasi Yhdysvaltain alle 18-, 20- ja 23-vuotiaiden maajoukkueissa. Jälkimmäisen kanssa hän osallistui Pekingin olympialaisten jalkapalloturnaukseen. Yhdysvaltain maajoukkueessa Davies debytoi 2. kesäkuuta 2007 ottelussa Kiinaa vastaan. Hän kuului joukkueen kokoonpanoon vuoden 2007 Copa Américassa ja vuoden 2009 Maanosaliittojen cupissa. == Lähteet == == Aiheesta muualla == * Charlie Davies Hammarbyn sivustolla * Charlie Davies Ruotsin jalkapalloliiton sivustolla * Charlie Davies Yhdysvaltain jalkapalloliiton sivustolla Luokka:Yhdysvaltalaiset jalkapalloilijat Luokka:Vuonna 1986 syntyneet Luokka:Elävät henkilöt
Yrjö Toivonen

Yrjö Henrik Toivonen (19. tammikuuta 1890 Koski Tl – 16. toukokuuta 1956 Helsinki) oli akateemikko ja Helsingin yliopiston suomalais-ugrilaisen kielentutkimuksen professori 1934–1948. Hän oli suomen sanojen etymologian ja historian tuntija, joka tunnetaan Suomen kielen etymologisen sanakirjan tekijänä, vaikkei hän ennättänytkään saattaa kirjaa valmiiksi. ==Ura== Toivonen kirjoitti ylioppilaaksi Turun suomalaisesta realilyseosta 1911 ja valmistui Helsingin yliopistosta filosofian kandidaatiksi 1917, maisteriksi 1919, lisensiaatiksi 1927 sekä väitteli tohtoriksi 1932. Hän teki opinto- ja tutkimusmatkoja Skandinavian metsäsuomalaisten luo, Viroon, Inariin, Aunukseen ja Karjalaan. Työuransa Yrjö Toivonen aloitti Suomen kielen sanakirja oy:n virkailijana 1916–1922. Hän toimi myös SOK:n osuuskauppakoulun suomen kielen opettajana 1920–1921 ja Helsingin yliopiston suomen kielen lehtorina 1923–1930. Vuonna 1930 perustettiin professori E. N. Setälän aloitteesta etymologista sanakirjaa varten tutkimuslaitos Suomen suku, jonka päätoimiseksi tutkijaksi Toivonen siirtyi. Hän jatkoi tutkimuslaitoksen johtajana 1933–1953 eli professorintyönsä ohella. Helsingin yliopistossa hän oli dosenttina 1928–1934, professorina 1934–1948 ja historiallis-kielitieteellisen osaston dekaanina 1943–1948. Suomen Akatemian jäsen Toivonen oli 1948–1956. Toivonen julkaisi sanojen etymologioita moniosaisissa artikkelisarjoissaan Virittäjä- ja Finnisch-ugrische Forschungen -aikakausjulkaisuissa. Artikkeleissaan hän käsitteli suomen lisäksi ostjakin kieltä, jonka tuntijaksi hän kehittyi toimittaessaan dosentti ja tutkimusmatkailija Kustaa Karjalaisen keräämän sanastomateriaalin kaksiniteiseksi sanakirjaksi (Ostjakisches Wörterbuch) 1948. Sanakirja on nykyäänkin tärkeä ostjakin kielen lähde, sillä monet murteet ovat venäläistymisen myötä sammuneet. ==Julkaisuja== * Zur Geschichte der finnisch-ugrischen inlautenden Affrikaten (1927) * Pygmäen und Zugvögel (1937) * K. F. Karjalainens Ostjakisches Wörterbuch (1948) * Sana sanasta, kaksi parhaasta (1955) * Suomen kielen etymologinen sanakirja I (1955) * Über die syrjänischen Lehnwörter im Ostjakischen (1956) ==Lähteet== * * Luokka:Helsingin yliopiston professorit Luokka:Akateemikot (Suomi) Luokka:Suomalaiset kielitieteilijät Luokka:Vuonna 1890 syntyneet Luokka:Vuonna 1956 kuolleet Luokka:Suomalaiset professorit
And Winter Came...

__NOTOC__ And Winter Came... on irlantilaislaulajan Enyan seitsemäs studioalbumi. Albumin teemana on talvi, vaikka alun perin levyn teemaksi kaavailtiin joulua. Enyan mukaan hän oli aina halunnut tehdä joulualbumin, mutta joihinkin kappaleisiin ei sopinut jouluteema, jolloin levy laajeni käsittelemään talvea.http://enya.sk/index.php?subaction=showfull&id;=1221685354 Albumi nousi Yhdysvalloissa Billboard 200 -listan sijalle 8. Suomessa se ylsi virallisen albumilistan sijalle 21, ja se pysyi listalla yhteensä 10 viikkoa. == Kappaleet == Musiikin on säveltänyt Enya, sanoittanut Roma Ryan ja sovittanut Enya ja Nicky Ryan. # # # # # # # # # # # # # == Arvostelut == * About.com: About.com: Album review * Allmusic: Allmusic review * Dome.fi: Dome.fi: Levyarvio == Lähteet == Luokka:Vuoden 2008 albumit Luokka:Enyan albumit
S/S Salama (siipiratasalus)

Siipirataslaiva Salama oli Porin ja Reposaaren välisessä matkustajaliikenteessä vuosina 1857–1885. Laiva kuljetti matkustajien lisäksi rahtia hinaamissaan jokiproomuissa. Laivassa oli myös ravintola matkustajia varten. Ennen Salamaa Reposaareen oli liikennöinyt jokihinaaja Sovinto, mutta se oli jouduttu luovuttamaan Krimin sodan aikana englantilaiselle laivasto- osastolle. Salaman omistanut porilainen osakeyhtiö purettiin vuonna 1875, ja seuraavana vuonna laiva ja sen kuusi lastiproomua myytiin huutokaupalla. Uudet omistajat kauppaneuvos A. Ahlström ja kapteeni Östling jatkoivat liikennettä entisellä Reposaaren reitillä. Syyskuussa 1885 Salama ajoi Smöröga-nimiselle karille ollessaan tulossa Merikarvialta Reposaareen. Salama irtosi karilta seuraavana päivänä ja upposi heti sen jälkeen. Laivasta saatiin nostettua erilaista irtaimistoa, mutta laivaa itseään ei enää onnistuttu nostamaan. Laivan koneet ja höyrykattila nostettiin myöhemmin, ja nykyisin laivan hylystä on enää vähäisiä jäänteitä merenpohjassa karin luona. Salama oli rakennettu vuonna 1857 Newcastlessa. Sen pituus oli 27,6 metriä, leveys 5,3 ja syväys 2,1 metriä. Vetoisuus oli 18 lästiä ja kantavuus 75 tonnia. Höyrykoneen teho oli 30 hevosvoimaa. Suurin nopeus oli noin 6–8 solmua. == Lähteet == * Seppo Salosen merihistoria-sivut: Rataslaiva Salama (Arkistoitu 2007) Luokka:Höyrylaivat Luokka:Uponneet matkustaja-alukset Luokka:Selkämeren hylyt
Hachette

Hachette on suuri, alkujaan ranskalainen, nykyisin monikansallinen mediaryhmä. Alkujaan Hachette oli Louis Hachetten 1826 perustama kirjakauppa ja kirjankustantamo. Vuodesta 2004 Hachette on kuulunut Lagardère-mediaryhmään, ja nykyisin se muodostuu neljästä yrityksestä: *Hachette Livre kirjankustantamo *Hachette Filipacchi Médias: lehtiyhtiö *Hachette Distribution Services: jakeluyritys Hachette Livre omistaa lontoolaisen Hodder Headline -kirjankustannusyhtiön, jonka se osti W. H. Smithiltä. Se omistaa myös Orion Publishing Groupin. == Lähteet == == Aiheesta muualla == Luokka:Viestintäyhtiöt
Mark Zoller

Mark A. Zoller (s. 5. maaliskuuta 1985, Meadowbrook) on yhdysvaltalainen koripalloilija, joka edusti kaudella 2008–2009 Korisliigassa pelaavia UU- Korihaita. Zoller on pituudeltaan 200 cm. == Ura == Zoller pelasi Pennsylvanian yliopistossa koripalloa, jossa hänen joukkuetoverinaan toimi muun muassa Ibrahim Jaaber. Viimeisenä yliopistovuotenaan hän oli konferenssinsa paras pistemies tehtyään 18,2 pistettä ottelua kohden. Hän pääsi myös harjoittelemaan Philadelphia 76ersin harjoitusrinkiin, mutta ei koskaan päässyt NBA:han. Ensimmäisen ammattilaiskautensa Zoller pelasi LEB Plata-sarjassa pelanneen CB Plasencian paidassa. Yhden kauden jälkeen Espanjassa hän siirtyi Suomeen Korihaiden miehistöön. == Lähteet == == Aiheesta muualla == *ESPN *NBA Luokka:Yhdysvaltalaiset koripalloilijat Luokka:Vuonna 1985 syntyneet Luokka:Elävät henkilöt
Amado Guevara

Amado Guevara (s. 2. toukokuuta 1976 Tegucigalpa) on hondurasilainen jalkapalloilija. Hän on Hondurasin jalkapallomaajoukkueen eniten otteluita pelannut pelaaja. Hän on pelannut lukuisissa seuroissa Hondurasin lisäksi Espanjassa, Meksikossa, Costa Ricassa, Yhdysvalloissa ja Kanadassa. Nykyisin hän pelaa kanadalaisessa Toronto FC:ssa. Guevara aloitti maajoukkueuransa vuonna 1994 ja on nykyisin maajoukkueen kapteeni. == Aiheesta muualla == * Guevara Major League Soccerin sivustolla * National Football Teams: Amado Guevara Guevara, Amado Guevara, Amado Guevara, Amado
Martin Gélinas

Martin Gélinas (s. 5. kesäkuuta 1970 Shawinigan, Quebec, Kanada) on entinen ammattilaisjääkiekkoilija, joka pelasi pääasiallisesti hyökkääjänä. Hän painaa 88 kiloa ja on 180 senttimetriä pitkä. == Palkinnot == *CHL Rookie of the Year – 1988 *George Parsons Trophy – 1988 *Stanley Cup – 1990 == Tilastot == 1987–88 Hull Olympiques QMJHL 65 63 68 131 74 17 15 18 33 32 1988–89 Hull Olympiques QMJHL 41 38 39 77 31 9 5 4 9 14 JMM 7 0 2 2 8 1988-89 Edmonton Oilers NHL 6 1 2 3 0 -- -- -- -- -- 1989–90 Edmonton Oilers NHL 46 17 8 25 30 20 2 3 5 6 1990–91 Edmonton Oilers NHL 73 20 20 40 34 18 3 6 9 25 1991–92 Edmonton Oilers NHL 68 11 18 29 62 15 1 3 4 10 1992–93 Edmonton Oilers NHL 65 11 12 23 30 -- -- -- -- -- 1993–94 Quebec Nordiques NHL 31 6 6 12 8 -- -- -- -- -- 1993–94 Vancouver Canucks NHL 33 8 8 16 26 24 5 4 9 14 1994–95 Vancouver Canucks NHL 46 13 10 23 36 3 0 1 1 0 1995–96 Vancouver Canucks NHL 81 30 26 56 59 6 1 1 2 12 1996–97 Vancouver Canucks NHL 74 35 33 68 42 -- -- -- -- -- 1997–98 Vancouver Canucks NHL 24 4 4 8 10 -- -- -- -- -- MM 6 1 0 1 6 1997–98 Carolina Hurricanes NHL 40 12 14 26 30 -- -- -- -- -- 1998–99 Carolina Hurricanes NHL 76 13 15 28 67 6 0 3 3 2 1999–00 Carolina Hurricanes NHL 81 14 16 30 40 -- -- -- -- -- 2000–01 Carolina Hurricanes NHL 79 23 29 52 59 6 0 1 1 6 2001–02 Carolina Hurricanes NHL 72 13 16 29 30 23 3 4 7 10 2002–03 Calgary Flames NHL 81 21 31 52 51 -- -- -- -- -- 2003–04 Calgary Flames NHL 76 17 18 35 70 26 8 7 15 35 2004–05 HC Lugano NLA 1 0 0 0 0 5 0 1 1 2 2004–05 HC Forward-Morges NLB 41 38 23 61 81 4 2 2 2 4 2005–06 Florida Panthers NHL 82 17 24 41 80 -- -- -- -- -- 2006–07 Florida Panthers NHL 82 14 30 44 36 -- -- -- -- -- 2007–08 Nashville Predators NHL 57 9 11 20 20 -- -- -- -- -- 2008–09 SC Bern NLA 27 15 7 22 45 NHL yhteensä 1273 309 351 660 820 147 23 33 56 120 == Lähteet == * * Luokka:Kanadalaiset jääkiekkoilijat Luokka:Los Angeles Kingsin varaamat pelaajat Luokka:Vuonna 1970 syntyneet Luokka:Elävät henkilöt
Jääkiekon maailmanmestaruuskilpailut 1935

Jääkiekon maailmanmestaruuskilpailut 1935 alkoivat 19. tammikuuta ja päättyivät kuun 27. päivä. Kisat järjestettiin Davosissa, Sveitsissä ja niihin osallistui 15 joukkuetta. Kanada voitti jälleen maailmanmestaruuden, ja isäntämaa Sveitsi saavutti hopeaa sekä samalla ratkotun Euroopan-mestaruuden. == Karsintakierros == === Karsintaryhmä 1 === === Karsintaryhmä 2 === === Karsintaryhmä 3 === === Karsintaryhmä 4 === == 2. kierros == === Sijat 9.–15. === ==== Lohko A ==== ==== Lohko B ==== === Sijat 1.–8. === ==== Välieräryhmä A ==== ==== Välieräryhmä B ==== Sport-Tagblatt 25.tammikuuta 1935 == Välierät == === Sijat 5.–8. === == Sijoitusottelut == === Sijat 9.–10. === === Sijat 7.–8. === Ranska ja Italia jättivät ottelun 7. sijasta pelaamatta keskinäisellä sopimuksella, koska molemmissa joukkueissa oli jo entuudestaan paljon loukkaantuneita ja sairaita pelaajia. === Sijat 5.–6. === === Mitalisarja === Välierissä kohdanneet joukkueet eivät kohdanneet toisiaan enää mitalisarjassa, vaan keskinäisten otteluiden tulos siirtyi suoraan loppusarjan taulukkoon. == Loppusijoitukset == MM Joukkue 1\. Kanada 2\. 3\. Iso-Britannia 4\. 5\. 6\. 7\. 7\. 9\. Saksa 10\. 11\. 12\. 13\. 14\. 15\. EM Joukkue 1\. 2\. Iso-Britannia 3\. 4\. 5\. 6\. 6\. 8\. Saksa 9\. 10\. 11\. 12\. 13\. 14\. == Lähteet == * http://www.passionhockey.com/hockeyarchives/mondial1935.htm * http://hokej.snt.cz/old/1935.html === Viitteet === 1935 Luokka:Jääkiekon Euroopan-mestaruuskilpailut Luokka:Vuoden 1935 jääkiekko Luokka:Sveitsin jääkiekko Luokka:Davosin urheilu
Travis Zajac

Travis Zajac (s. 13. toukokuuta 1985 Winnipeg, Manitoba, Kanada) on kanadalainen entinen jääkiekkoilija, pelipaikaltaan keskushyökkääjä. Hänellä on ukrainalaiset sukujuuret. Hän laukoo oikealta. Zajac pelasi 15 kautta NHL- liigassa edustaen miltei koko uransa New Jersey Devilsiä. New Jersey Devils varasi Zajacin vuoden 2004 NHL:n varaustilaisuudessa ensimmäisellä kierroksella varausvuorolla 20. Hän debytoi NHL:ssä 6. lokakuuta 2006 kun New Jersey kaatoi Carolina Hurricanesin 4–0. Zajac teki avausmaalinsa NHL:ssä seuraavana päivänä, kun Devils hävisi Dallas Starsille 3–1. Zajac on pelannut New Jerseyssä usein samassa hyökkäysketjussa Jamie Langenbrunnerin ja Zach Parisen kanssa. Fanit kutsuivat ketjua nimellä ZZ Pop. Parise pelasi hänen kanssaan jo Pohjois-Dakotan yliopiston jääkiekkojoukkueessa. Huhtikuussa 2021 Devils kauppasi Zajacin ja Kyle Palmierin New York Islandersiin vaihdossa ensimmäisen kierroksen varausvuoroon vuoden 2021 varaustilaisuudessa, neljännen kierroksen varausvuoroon vuoden 2022 varaustilaisuudessa, A.J. Greeriin ja Mason Jobstiin. https://www.nhl.com/news/islanders-acquire-kyle- palmieri-travis-zajac-from-devils/c-323384414?tid=278542340 Syksyllä 2021 Zajac teki yksipäiväisen sopimuksen New Jersey Devilsin kanssa, jotta voisi lopettaa pelaajauransa Devilsin pelaajana. == Tilastot == 2002–03 Salmon Arm Silverbacks BCHL 59 16 36 52 27 – – – – – 2003–04 Salmon Arm Silverbacks BCHL 59 43 69 112 110 14 10 13 23 10 2004–05 University of North Dakota NCAA 43 17 19 36 16 – – – – – 2005–06 University of North Dakota NCAA 45 17 27 44 20 – – – – – 2005–06 Albany River Rats AHL 2 0 1 1 2 – – – – – 2006–07 New Jersey Devils NHL 80 17 25 42 16 11 1 4 5 4 2007–08 New Jersey Devils NHL 82 14 20 34 31 5 0 1 1 4 2008–09 New Jersey Devils NHL 82 20 42 62 29 7 1 3 4 6 2009–10 New Jersey Devils NHL 82 25 42 67 24 5 1 1 2 2 2010–11 New Jersey Devils NHL 82 13 31 44 24 – – – – – 2011–12 New Jersey Devils NHL 15 2 4 6 4 24 7 7 14 4 2012–13 New Jersey Devils NHL 48 7 13 20 22 – – – – – 2013–14 New Jersey Devils NHL 80 18 30 48 28 – – – – – 2014–15 New Jersey Devils NHL 74 11 14 25 29 – – – – – 2015–16 New Jersey Devils NHL 74 14 28 42 25 – – – – – 2016–17 New Jersey Devils NHL 80 14 31 45 33 – – – – – 2017–18 New Jersey Devils NHL 63 12 14 26 25 5 1 1 2 0 2018–19 New Jersey Devils NHL 80 19 27 46 20 – – – – – 2019–20 New Jersey Devils NHL 69 9 16 25 28 – – – – – 2020–21 New Jersey Devils NHL 33 7 11 18 6 – – – – – New York Islanders NHL 13 1 1 2 0 14 1 1 2 6 NHL yhteensä 1037 203 349 552 344 71 12 18 30 26 ==Lähteet== * * === Viitteet === == Aiheesta muualla == * Zajac New Jersey Devilsin kotisivulla * Zajac jatkoaika.comissa Luokka:Kanadalaiset jääkiekkoilijat Luokka:New Jersey Devilsin varaamat pelaajat Luokka:Vuonna 1985 syntyneet Luokka:Elävät henkilöt
Shawinigan

Shawinigan on Kanadan Quebecissa sijaitseva kemianteollisuuskaupunki. Se sijaitsee 30 kilometriä Trois-Rivièresistä luoteeseen Saint-Maurice -joen rannalla. Kaupungin väkiluku on 49 349 (2016) ja pinta-ala 734,84 neliökilometriä. Seudun ensimmäiset valtaukset myönnettiin 1831. Kaupunki perustettiin alueen vesivoiman hyödyntämiseksi. Vuonna 1899 Great North Railway -junaradan jatkon valmistuttua Shawinigan Water & Power (SWP) rakensi seudulle padon ja organisoi asutuksen kehittämistä; väestö kasvoikin nopeasti. Useat teollisuudenalat kiinnostuivat paikkakunnasta saatavilla olevan sähkön vuoksi ja muuttivat sinne: 1900 Belgo-Canadian Pulp (1967- nimellä Consolidated-Bathurst); 1901 Pittsburg Reduction (Alcan) ja 1903 Carbure Company of Shawinigan (Shawinigan Chemicals). Kaupungin motto on "Age Quod Agis". ==Lähteet== == Aiheesta muualla == * Shawiniganin kaupungin kotisivut Luokka:Québecin kaupungit
Umi no Misaki

Umi no Misaki () on Kou Fumizukin luoma mangasarja, jota julkaistaan parhaillaan Hakusenshan joka toinen viikko ilmestyvässä Young Animal lehdessä. ==Juoni== Nagi Goto muuttaa pienelle japanilaiselle saarelle ja alkaa opiskella siellä. Hän tutustuu pian useisiin tyttöihin ja saaren ainutlaatuiseen uskomukseen lohikäärmejumalasta, jonka papittarina toimivat kolme hänen luokallaan olevaa tyttöä. Lopulta selviää, että Nagi onkin lohikäärmejumalan reinkarnaatio ja kolme papitarta alkavat palvella häntä vuorotellen. Luokka:2000-luvun anime ja manga Luokka:Mangasarjat Luokka:Seinen Luokka:Haaremianime ja -manga Luokka:Romanttinen anime ja manga en:Umi no Misaki
The Awakening (albumi)

__NOTOC__ The Awakening on ruotsalaisen death metal -yhtyeen Mercilessin esikoisalbumi, joka julkaistiin helmikuussa 1990 levymerkillä Deathlike Silence Productions. Vuonna 1999 Osmose Productions julkaisi albumista uusintapainoksen, joka sisälsi neljä 7. joulukuuta 1990 Uppsalassa konsertissa äänitettyä kappaletta. == Kappaleet == # # # # # # # # === 1999 uudelleenjulkaisun bonuskappaleet === # * # # # == Kokoonpano == * Roger ”Rogga” Pettersson – laulu * Erik Wallin – kitara * Fredrik Karlén – basso * Stefan ”Stipen” Carlsson – rummut == Aiheesta muualla == * * Luokka:Vuoden 1990 esikoisalbumit Luokka:Ruotsalaiset death metal -albumit Luokka:Ruotsalaiset thrash metal -albumit
S.S. Edward F. Dix

S.S. Edward F. Dix oli yhdysvaltalainen siipiratashöyrylaiva. Alus rakennettiin Madisonissa, Indianassa 1864. == Palvelus == Alus oli Pohjoisvaltioiden käytössä Yhdysvaltain sisällissodan aikana. Konfederaatin agentit sytyttivät sen palamaan 15. heinäkuuta 1864 St. Louisissa Mississippi- joella. Alus korjattiin käyttöön. 15\. huhtikuuta 1864 pohjoisvaltioiden ironclad USS Eastport oli törmännyt miinaan Mississippin sivujoella Red Riverillä. Panssarialus oli upotettu 26. huhtikuuta 1864, koska sitä ei haluttu jättää vihollisen käsiin. 15. kesäkuuta 1865 Edward F. Dix kulki samaa jokea pitkin. Alus törmäsi pinnan alla piilleen ironcladin hylkyyn ja upposi. Yhdysvaltain armeijan pioneerijoukkojen sukeltajat löysivät molempien alusten hylyt ja tutki ne 1995.. Niitä peittää yli 10 metrin mudasta, hiekasta ja muusta pohjapeitteestä koostuva kerros. Kerroksen arvioidaan säilyttävän aluksia hyvin.Paul V. Heinrich Home and Louisiana Fossil Page: Fossil Forests of Axel Heiberg Island Viitattu 28.6.2009 ==Lähteet== * * ===Viitteet=== Luokka:Höyrylaivat Luokka:Sisävesilaivat Luokka:Hylyt Luokka:Siipiratasalukset
Normaali luku

Normaali luku on reaaliluku, jonka päättymättömässä b-kantaisessa esityksessä jokainen numero, 2 numeron pari ja niin edelleen jokainen n numeron ryhmä esiintyy keskimäärin yhtä usein. Voidaan osoittaa, että melkein kaikki reaaliluvut ovat normaaleja, mutta todistus ei ole konstruktiivinen ja vain muutama konkreettinen esimerkki normaalista luvusta tunnetaan. Luku voi olla normaali vain jonkin tietyn kannan suhteen, esimerkiksi desimaalijärjestelmässä mutta ei binäärijärjestelmässä. Mikäli luvun jokainen yksittäinen numero esiintyy yhtä usein, mutta parit tai isommat ryhmät välttämättä eivät, luvun sanotaan olevan yksinkertaisesti normaali. Luku, joka ei ole normaali, on epänormaali. ==Esimerkkejä ja ominaisuuksia== Normaalin luvun käsitteen kehitti Émile Borel vuonna 1909. Käyttäen Borelin-Cantellin lemmaa hän todisti, että melkein kaikki reaaliluvut ovat normaaleja, mikä merkitsee tässä sitä, että epänormaalien lukujen Lebesguen mitta on nolla. Becker ja Figueira todistivat vuonna 2002, että on olemassa laskettava normaali luku. Esimerkit normaaleista luvuista ovat vähäisiä, tunnettuja esimerkkejä ovat Champernownen luku 0,1234567891011121314151617... joka saadaan kirjoittamalla luvun desimaaliosaksi peräkkäin positiiviset kokonaisluvut kymmenjärjestelmässä, ja Copelandin–Erdős'n vakio 0,235711131719232931374143... joka saadaan kirjoittamalla peräkkäin alkuluvut kymmenjärjestelmässä. Nämä luvut ovat normaaleja kymmenjärjestelmässä, mutta eivät välttämättä kaikkien kantojen suhteen. Jokainen Chaitinin vakio \ \Omega on normaali luku, mutta ne eivät ole laskettavia. Yksikään rationaaliluku ei ole normaali minkään kannan suhteen, sillä jokaisen rationaaliluvun esitys minkä tahansa kantaisessa lukujärjestelmässä on lopulta jaksollinen. Luvun, jota ei varta vasten ole konstruoitu normaaliksi, normaaliksi todistaminen on erittäin vaikeaa. Esimerkiksi oletetaan, että jokainen algebrallinen irrationaaliluku on normaali, mutta yhtäkään algebrallista lukua ei ole onnistuttu todistamaan normaaliksi. Luokka:Reaaliluvut Luokka:Lukuteoria
Champernownen vakio

Champernownen vakio on transkendenttinen reaaliluku, joka desimaalijärjestelmässä esitetään muodossa :c10 = 0,12345678910111213141516... David Champernownen mukaan nimetty (binäärijärjestelmän) Champernownen luku määritellään siten, että kirjoitetaan peräkkäin 0 ja 1, sitten kaikki niistä muodostetut numeroparit 00, 01, 10, 11, sen jälkeen kaikki kahdeksan kolmikkoa ja niin edelleen. Jatkamalla prosessia äärettömiin ja sijoittamalla näin saatuun jonoon murtolukua osoittava pilkku luku saadaan äärelliseksi eli Champernownen vakiota vastaavaksi vakioksi binäärijärjestelmässä :c2 = 0,1 10 11 100 101 110 111...2. Luku sisältää rakenteessaan kaikki mahdolliset alajonot oikeassa suhteessa. Champernownen vakio on esimerkki normaalista luvusta. == Lähteet == * *Champernowne Constant. MathWorld. *Fantastinen lyijykynä ja Champernowne (Englanti) Luokka:Vakiot Luokka:Lukuteoria
Hate to Say I Told You So

”Hate to Say I Told You So” on The Hivesin kappale, joka julkaistiin heidän vuoden 2000 albumillaan Veni Vidi Vicious. Kappale oli The Hivesin ensimmäinen varsinainen singlejulkaisu, koska heidän ensimmäiseltä albumilta Barely Legal ei julkaistu yhtään singleä, joskin kappale ”A.K.A. I-D-I-O-T” on julkaistu EP:nä. == Singlen kappaleet == CD single #1 # ”Hate to Say I Told You So” # ”Die, All Right!” # ”The Hives Are Law, You Are Crime” CD single #2 # ”Hate to Say I Told You So” # ”Uptempo Venomous Poison” # ”Gninrom Ytic Kcorknup” CD single #3 # ”Hate to Say I Told You So” # ”Fever” # ”Barely Homosapien” Luokka:Vuoden 2000 kappaleet Luokka:The Hivesin kappaleet
Neverland Ranch

Neverland Valley Ranch (nykyisin Sycamore Valley Ranch) on alue Santa Barbaran piirikunnassa, Kaliforniassa. Neverland oli kuuluisan yhdysvaltalaisen pop- muusikko Michael Jacksonin pitkäaikainen koti. Neverland sijaitsee osoitteessa 5225 Figueroa Mountain Road, se on noin 8 km pohjoiseen Los Olivosin kaupungista, ja noin 13 km pohjoiseen Los Ynezin kaupungista. Neverland Ranchin kokonaispinta-ala on yli 11 km² ja se koostuu nykyään suurimmaksi osaksi viinitarhoista. Neverlandin omistaa Ron Burkle. Ranch on toiminut Jacksonin yksityisenä huvipuistona ja hänen kotinaan, kun alue avattiin vuonna 1988, mutta ei ole enää toiminnassa. Alue sisältää huvipuiston lisäksi muun muassa eläintarhan sekä teemapuiston. Neverland (suom. Mikä-mikä maa) on saanut nimensa Peter Pan-tarinoissa olevan fantasiasaaren mukaan. ==Arvo== Vuoden 2004 alussa, uutisohjelma Entertainment Tonightissa Neverland Ranchin arveltiin olevan noin 120 miljoonan Yhdysvaltain dollarin arvoinen. Santa Barbara County puolestaan arvioi Neverlandin olevan arvoltaan 96 miljoonaa dollaria, Forbes arvioi, että tila on arvokkaampi kuin tämä 96 miljoonaa dollaria. Vuonna 2017 tilan myyntihintaa pudotettiin 67 miljoonaan dollariin, mutta se ei mennyt kaupaksi. Joulukuussa 2020 Neverland, jonka nimi muutettiin Sycamore Valley Ranchiksi, myytiin 22 miljoonalla dollarilla. Ostajana oli Ron Burkle, joka oli Jacksonin perhetuttava. ==Sulkeminen== Neverland Ranchin sulkeminen laitettiin vireille vuoden 2007 lopulla, vaikka Jacksonin tiedottaja kertoikin, että Neverlandin pyörittämiseen tarvittavia lainoja voidaan uudelleenrahoittaa. 25. helmikuuta 2008 Jacksonille ilmoitettiin Financial Title Companysta, että ellei hän maksa velkojaan (24 525 906,61 $) takaisin maaliskuun 19. päivään mennessä, niin Neverlandin maa-alueita ja irtaimistoa alettaisiin huutokaupata. Toukokuussa 2008 sijoitusyhtiö Colony Capital LLC takasi Jacksonin noin 24 miljoonan dollarin lainan ja sai sen pantiksi koko Neverland Ranchin alueen. Jacksonin kuollessa kesällä 2009 omaisuusjärjestelyt olivat edelleen kesken. == Lähteet == == Aiheesta muualla == Luokka:Kalifornian rakennukset ja rakennelmat Luokka:Michael Jacksonin elämä Luokka:Yhdysvaltain asuinrakennukset Luokka:Santa Barbaran piirikunta
Neverland

Neverland voi tarkoittaa seuraavia: * Neverland, Mikä-Mikä-Maa, mielikuvitusmaa Peter Pan -kirjoissa * Neverland, Nick Willingin elokuva vuodelta 2012 * Neverland, Neverland Ranch, alue Santa Barbara Countyssä Kaliforniassa, Michael Jacksonin pitkäaikainen asuinpaikka * Neverland, Tim Skoldin studioalbumi * Neverland, Interscope Recordsin artisti * Neverland, Japanilainen videopelien kehittäjä
Cal Clutterbuck

Cal William Clutterbuck (s. 18. marraskuuta 1987 Welland, Ontario, Kanada) on kanadalainen jääkiekkoilija, joka edustaa NHL:ssä New York Islandersia. Minnesota Wild varasi laitahyökkääjänä pelaavan Clutterbuckin vuoden 2006 NHL:n varaustilaisuudessa kolmannella kierroksella numerolla 72. Juniorina Clutterbuck edusti Toronto St. Michael's Majorsia ja Oshawa Generalsia Ontario Hockey Leaguessa. Clutterbuck teki avausmaalinsa NHL:ssä 24. marraskuuta 2008 Jose Theodoren taakse ottelussa Washington Capitalsia vastaan. Hän teki samassa ottelussa myös toisen maalin. Debyyttikaudellaan NHL:ssä Clutterbuck rikkoi liigan yhden kauden taklausennätyksen taklattuaan kauden aikana peräti 356 kertaa. Ennätystä piti aiemmin hallussaan Los Angeles Kingsin Dustin Brown. 25\. helmikuuta 2010 Clutterbuck solmi kolmivuotisen jatkosopimuksen Minnesotan Wildin kanssa. https://www.espn.com/nhl/news/story?id=4946067 Maaliskuussa 2022 Clutterbuck teki kaksivuotisen jatkosopimuksen Islandersin kanssa. https://www.tsn.ca/new-york-islanders-zach-parise-cal-clutterbuck-to- extensions-1.1774463 == Tilastot == 2003–04 Toronto St. Michael's Majors OHL 60 4 7 11 112 18 3 5 8 20 2004–05 Toronto St. Michael's Majors OHL 38 10 6 16 55 — — — — — Oshawa Generals OHL 27 9 9 18 42 — — — — — 2005–06 Oshawa Generals OHL 66 35 33 68 139 — — — — — 2006–07 Oshawa Generals (C) OHL 65 35 54 89 153 9 8 5 13 21 2007–08 Minnesota Wild NHL 2 0 0 0 0 — — — — — Houston Aeros AHL 73 11 13 24 97 5 0 0 0 14 2008–09 Houston Aeros AHL 2 0 0 0 0 — — — — — 2008–09 Minnesota Wild NHL 78 11 7 18 76 — — — — — 2009–10 Minnesota Wild NHL 74 13 8 21 52 — — — — — 2010–11 Minnesota Wild NHL 76 19 15 34 79 — — — — — 2011–12 Minnesota Wild NHL 74 15 12 27 103 — — — — — 2012–13 Minnesota Wild NHL 42 4 6 10 27 5 1 1 2 4 2013–14 New York Islanders NHL 73 12 7 19 50 — — — — — 2014–15 New York Islanders NHL 76 7 9 16 60 7 2 1 3 26 2015–16 New York Islanders NHL 77 15 8 23 22 11 2 1 3 12 2016–17 New York Islanders (A) NHL 66 5 15 20 28 — — — — — 2017–18 New York Islanders (A) NHL 76 8 10 18 53 — — — — — 2018–19 New York Islanders (A) NHL 73 8 15 23 44 7 0 0 0 4 2019–20 New York Islanders NHL 37 3 4 7 22 21 2 2 4 18 Bridgeport Sound Tigers AHL 2 0 0 0 4 — — — — — 2020–21 New York Islanders (A) NHL 50 4 7 11 10 19 4 3 7 10 2021–22 New York Islanders (A) NHL 59 6 9 15 10 — — — — — 2022–23 New York Islanders (A) NHL 49 6 6 12 30 6 1 0 1 16 2023–24 New York Islanders (A) NHL 82 7 12 19 32 5 0 0 0 10 NHL yhteensä 1064 143 150 293 698 81 12 8 20 100 ==Lähteet== * * Clutterbuck signs three-year extension with Wild === Viitteet === ==Aiheesta muualla== * Cal Clutterbuckin tilastot hockeydb.comissa * Jatkoaika.comin artikkeli Clutterbuckista Luokka:Kanadalaiset jääkiekkoilijat Luokka:New York Islandersin pelaajat Luokka:Minnesota Wildin varaamat pelaajat Luokka:Vuonna 1987 syntyneet Luokka:Elävät henkilöt
Fakta

* Fakta on tosiasia. Internet-versio MOT Kielitoimiston sanakirja 1.0 * Fakta, suomalainen talouselämän alan aikakauslehti. == Muuta == * Fakta homma – suomalainen komediasarja ==Katso myös== * Facta, suomalainen tietosanakirja == Lähteet ==
S/S Storfursten

S/S Storfursten nimeä on käyttänyt kaksi suomalaista matkustaja- ja rahtihöyrylaivaa. == S/S Storfursten (1837) == Vanhempi S/S Storfursten oli suomalainen 1837 rakennettu matkustajia ja rahtia kuljettanut siipiratashöyrylaiva jonka omisti turkulainen Åbo Ångfartygs Bolag. Stofursten liikennöi 1837–1849 Turku – Helsinki – Tallinna – Kronstadt -reitillä. Varustamoyhtiön tehtyä konkurssin kesäkuussa 1849 laiva myytiin pakkohuutokaupalla uudelle Åbo Nya Ångfartygsbolag-nimiselle yhtiölle. Storfursten oli viimeksi Turku – Degerby – Tukholma linjalla vuosina 1850–1854. Krimin sodan aikana laiva oli seisotettuna ja sodan jälkeen se oli niin huonossa kunnossa että se romutettiin 1856. Storfurstenin höyrykoneet, -kattilat ja siipirattaat kuljetettiin maitse talvella 1856 Päijänteelle jossa ne asennettiin rakenteilla olleeseen Suomi-laivaan. Kesäkuussa 1856 valmistunut Suomi-laiva oli Päijänteen ensimmäinen höyrylaiva. Storfursten oli rakennettu 1837 Fletcher, Son & Fearallin telakalla Lontoon Limehousessa. Sen pituus oli 139 jalkaa, leveys 19,4 jalkaa ja syväys 9 jalkaa. Laivan vetoisuus oli 210 bruttorekisteritonnia ja se saattoi ottaa 42 matkustajaa. Laivan siipirataskoneistojen voimanlähteenä oli kaksi 40 hevosvoiman höyrykonetta. === Lähteet === * Turun Matkustajahöyrylaivat-sivusto: S/S Storfursten == S/S Storfursten (1875) == Uudempi S/S storfursten valmistui 1875 ja sen omisti Helsingfors Ångfartygs Aktiebolag. Tämä laiva liikennöi 1875-1913 pääasiassa Helsinki – Hanko – Tallinna – Lyypekki-linjalla. Vuonna 1883 se törmäsi Öölannin pohjoiskärjen luona itävaltalaisen parkkilaiva Ninan kanssa ja sai pahoja vaurioita. Vuonna 1902 laiva ajoi karille Viron Saarenmaan länsipuolella Vilsandin majakan lähistöllä ja upposi. Se saatiin nostettua ylös ja se korjattiin Hietalahden telakalla Helsingissä. Laivan höyrykattiloita ja matkustajatilojen sisustusta uudistettiin 1884–1885 ja 1896–1897. Storfursten myytiin 1913 Bremeniin Saksaan jossa se sai uuden nimen Grossfürst. Vuonna 1918 se siirtyi uudelle omistajalle ensin Hampuriin ja sitten Stettiniin. Tämän jälkeen laiva vaihtoi vielä muutaman kerran omistajaa ja sen nimeksi muuttui 1922 Casus sekä 1923 Henry Wilhelms ja Odertal. Laiva romutettiin 1924. Uudempi S/S Storfursten oli rakennettu 1875 Sir Raylton Dickson & Co:n telakalla Middlesbroughissa Englannissa. Sen pituus oli 51,85 metriä, leveys 7,69 metriä ja syväys 4,0 metriä. Laivan vetoisuus oli 556,2 bruttorekisteritonnia ja se saattoi ottaa 38 matkustajaa. Laivan höyrykoneen teho oli 450 hevosvoimaa. == Lähteet == * Turun Matkustajahöyrylaivat-sivusto: S/S Storfursten Luokka:Höyrylaivat
Bing (täsmennyssivu)

Bing voi viitata seuraaviin asioihin: *Bing, Microsoftin hakukone. *Bing Maps, Microsoftin kehittämä karttapalvelu. *Bing (leipä), kiinalainen leipä. *Bing (yhtiö), lakkautettu leluja ja keittiötarvikkeita valmistanut yhtiö. *Bing, vuosina 2014–2019 tuotettu brittiläinen lasten animaatiosarja. *Bing (virvoitusjuoma). == Henkilöitä == Bing on myös seuraavien henkilöiden sukunimi: * Abraham Bing (1752–1841), saksalainen rabbi * Andrew Bing (1574–1652), englantilainen oppinut * Anine Bing (s. 1982), tanskalainen malli * Carmella Bing (s. 1981), yhdysvaltalainen pornonäyttelijä * Darnell Bing (s. 1984), yhdysvaltalainen jalkapalloilija * Dave Bing (s. 1943), yhdysvaltalainen koripalloilija ja Detroitin entinen pormestari * Jon Bing (1944–2014), norjalainen lakiprofessori * Paul Robert Bing (1878–1956), sveitsiläis-saksalainen neurologi * R. H. Bing (1914–1986), yhdysvaltalainen matemaatikko * Siegfried Bing (1838–1905), saksalainen taidekauppias * Steve Bing (1965–2020), yhdysvaltalainen liikemies * Suzanne Bing (1885–1967), ranskalainen näyttelijä * Thomas Bing (s. 1990), saksalainen maastohiihtäjä * Zhang Bing (s. 1969), kiinalainen haulikkoampuja === Kuvitteellisia henkilöitä === * Chandler Bing ja Charles Bing, televisiosarjassa Frendit Luokka:Luettelot henkilöistä sukunimen mukaan
Igarka

Igarka () on kaupunki Krasnojarskin aluepiirin Turuhanskin piirissä Venäjällä. Se sijaitsee Jenisein rannalla 1 779 kilometriä Krasnojarskista pohjoiseen. Kaupungissa oli 6 183 asukasta (vuonna 2010). Kaupunki on perustettu vuonna 1931. Sen ovat rakentaneet etupäässä rangaistusvangit ja karkotetut. Vuonna 1941 pystytettiin kalatehdas ja telakka. Igarka on myös huomattava metsäteollisuuden keskus. Siellä on suuri jokisatama, jota pohjoista meritietä kulkevat valtamerilaivat voivat käyttää. Kaupungista on laiva- ja lentoyhteys (Igarkan lentoasema) Krasnojarskiin ja Dudinkaan. Kaupungissa toimii Venäjän tiedeakatemian ikiroutaa tutkiva Igarkan geokryologian laboratorio, joka ennen Venäjän hyökkäyssotaa (2022-) oli EU:n tieteellisen yhteistyön piirissä. Nähtävyyksistä huomattavin on ikiroutamuseo. ==Lähteet== ===Lähteet johon ei ole viitattu=== * ==Aiheesta muualla== * Epävirallinen kaupunkisivusto Luokka:Krasnojarskin aluepiirin kaupungit
Svetlogorsk (Krasnojarskin aluepiiri)

Svetlogorsk () on kaupunkityyppinen taajaman muodostama kaupunkikunta Krasnojarskin aluepiirin Turuhanskin piirissä Venäjällä. Se sijaitsee Jenisein sivujoen Kureikan varrella. Taajamassa asui yhteensä 1 014 ihmistä (väestönlaskenta 2010). Taajama on syntynyt vuosina 1975–2002 rakennetun Kureikan vesivoimalaitoksen yhteyteen. ==Lähteet== ==Aiheesta muualla== * Svetlogorskille ja Kureikan voimalalle omistettu sivusto Luokka:Krasnojarskin aluepiirin kaupunkimaiset taajamat
Katalyyttinen sykli

Katalyyttinen sykli on kemiallisten reaktioiden kehä, johon liittyy reaktioita ylläpitävä katalyytti. Katalyyttisiä syklejä esiintyy mm. biokemiassa, materiaalien valmistuksessa ja organometallikemiassa. Monesti katalyyttisessä syklissä eli kierrossa esikatalyytti muuttuu katalyytiksi. Esimerkiksi Monsanto-prosessi, Wacker-prosessi ja Heck-reaktio ovat katalyyttisia syklejä. Luokka: Katalyytit
Lenkkitossu

Lenkkitossu on erityisesti lenkkeilyä varten tehty joustavapohjainen jalkine. Lenkkitossut ovat urheilun lisäksi yleisiä arkikäytössä. Tunnettuja lenkkitossujen valmistajia ovat muun muassa Karhu, Adidas, Reebok ja Nike. Juoksijoiden laajamittaiseen käyttöön nykyaikaiset lenkkitossut tulivat 1970-luvulla juoksubuumin myötä. Juoksijoiden askellustyylit eroavat toisistaan. Markkinoilla on erilaisia kenkämalleja erilaisten juoksuaskellustyylien tarpeisiin. Niin sanotut neutraalit kengät on tarkoitettu normaalisti askeltaville juoksijoille. Jos askeltaessa jalan painopiste siirtyy liikaa jalan sisäsivulle, voi tästä seurata erilaisia vammoja ja kiputiloja. Ominaisuutta voidaan pyrkiä korjaamaan sisäsivuilta jäykistetyillä eli niin sanotuilla tuetuilla kengillä. Nykyisin myös sukupuolten väliset erot voidaan ottaa huomioon kenkämallien ominaisuuksissa. Esimerkiksi naisille tarkoitetut kengät tehdään lestiltään miesten kenkiä kapeammiksi ja niiden iskunvaimennus on usein pehmeämpi. == Arvostelu == Arvostelijoiden mukaan lenkkitossu on epäergonominen, koska se muuttaa juoksijan askellusta kanta-astunnan suuntaan. Ihmisen jalkaterässä on luontainen iskunvaimennus, joka perustuu siihen, että jalka tulee maahan päkiä edellä. Paksupohjainen, jäykkä ja tuettu lenkkikenkä haittaa tätä iskunvaimennusmekanismia ja aiheuttaa rasitusvammoja. Viime vuosina jotkut juoksijat ovat siksi siirtyneet käyttämään kevytjalkineita tai juoksemaan paljain jaloin.http://www.hs.fi/ulkomaat/artikkeli/Tutkimus+Lenkkari+ohjaa+v%C3%A4%C3%A4r%C3%A4%C3%A4n+juoksutyyliin/1135252570524 == Lähteet == == Aiheesta muualla == * "The painful truth about trainers: Are running shoes a waste of money?" Luokka:Kengät
Veijon-Veikko

Oskari Kuivalainen, kirjailijanimi Veijon-Veikko (8. elokuuta 1880 Käkisalmi – 16. helmikuuta 1940 Imatra) oli suomalainen näytelmäkirjailija. == Näytelmiä == * Hetken lapsi : kansan elämää kolmessa kuvauksessa, Seuranäytelmiä n:o 45. Karisto 1907, 2. painos 1909, 3. painos 1911, 4. painos 1918, 5. painos 1923, 6. painos 1948 * Taistelua elämän kruunusta : näytelmä neljässä kuvaelmassa. Työväen sanomalehti-o.y, Helsinki 1907 * Kosimassa : yksinäytöksinen huvinäytelmä, Seuranäytelmiä n:o 54. Karisto 1908, 2. painos 1910, 3. painos 1918, 4. painos 1922, 5. painos 1928, 6. painos 1937, 7. painos 1947, 8. painos 1952 * Unelmia : näytelmä kahdessa näytöksessä, Työväen näytelmäkirjasto n:o 9. Kansan lehti, Tampere 1908, 2. painos Tampereen työväen sanomalehti 1921 * Korpikylän taru : näytelmä 2:ssa näytöksessä, Työväen näytelmäkirjasto n:o 36. Tampereen työväen sanomalehti 1915 == Lähteet == * Suomen kirjailijat tetokanta Luokka:Suomalaiset näytelmäkirjailijat Luokka:Vuonna 1880 syntyneet Luokka:Vuonna 1940 kuolleet
Kuratowskin lause

Topologiassa Kuratowskin lauseen eli Kuratowskin upotuslauseen mukaan jokainen metrinen avaruus voidaan isometrisesti upottaa rajoitettujen funktioiden muodostamaan Banachin avaruuteen raj(X,R). Lause on saanut nimensä puolalaisen matemaatikon Kazimierz Kuratowskin mukaan. == Lähteet == * Väisälä, Jussi: Topologia II, Limes ry, 2005 Luokka:Topologia Luokka:Matemaattiset teoreemat
Alessandro Juliani

Alessandro Juliani (s. 3. huhtikuuta 1978 Montreal, Quebec) on kanadalainen näyttelijä ja laulaja, joka tunnetaan muun muassa televisiosarjoista Taisteluplaneetta Galactica ja Smallville. Hän on tehnyt myös useita äänirooleja animaatioihin ollen muun muassa Gambiitin äänenä X-Men: Evolutionissa ja dubannut englanniksi Death Notessa L:n roolin. Juliani valmistui Montrealin McGill -korkeakoulusta laulu- ja oopperaesiintyjänä vuonna 1997.Alessandro Juliani GALACTICA.TV interview 5.6.2009 Viitattu 29.6.2009 ==Filmografia== ===Elokuvat=== *Apua! Olen kala (2001) (ääni) *Barbie eläinsaaren prinsessana (2007) (ääni) *Kauneuden valta (2008) *Watchmen (2009) ===Televisiosarjat=== *Ihmemies MacGyver (1989) *Kapteeni N (1989–1991) (ääni) *Beast Machines (1999–2000) (ääni) *Seitsemän päivää (1999) *Tähtiportti (2000, 2005) *Dark Angel (2000, 2002) *Taken (2002) *X-Men: Evolution (2002–2003) (ääni) *Taisteluplaneetta Galactica (2004–2009) *Death Note (2006–2007) (ääni) *Smallville (2009) ==Lähteet== ===Viitteet=== Luokka:Kanadalaiset televisionäyttelijät Luokka:Kanadalaiset ääninäyttelijät Luokka:Videopelien ääninäyttelijät Luokka:Vuonna 1978 syntyneet Luokka:Elävät henkilöt
Aya Sumika

Aya Sumika (oik. Aya Sumika Koenig, s. 22. elokuuta 1980 Miami, Florida) on yhdysvaltalainen näyttelijä. Hänet tunnetaan parhaiten roolistaan Liz Warnerina televisiosarjassa Num3rot. Ayalla oli myös pieni rooli O.C.n toisella tuotantokaudella. Sumikan äiti oli japanilais-yhdysvaltalainen ja isä kaukasidinen. Aya Sumika kasvoi Seattlessa, jossa hän kävi Northwest School -nimisessä high schoolissa. Myöhemmin hän opiskeli balettia Juilliard School -nimisessä koulussa New Yorkissa. Nykyisin hän on naimisissa Trevor Johnin kanssa. == Filmografia == * Hawaii: Linh Tamiya (TV-sarja, 2004) * Bloodline: Lori (2004) * O.C.: Erin (TV-sarja, 2005) * Num3rot: Liz Warner (TV-sarja, 2006-2010) * Introducing Lennie Rose: Stella (TV-elokuva, 2006) == Lähteet == * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
Cam Janssen

Cameron "Cam" Wesley Janssen (s. 15. huhtikuuta 1984 Saint Louis, Missouri) on yhdysvaltalainen jääkiekkoilija, joka siirtyi kaudeksi 2011–2012 NHL-joukkue New Jersey Devilsiin. Hän on pelipaikaltaan oikea laitahyökkääjä ja laukoo oikealta. Janssen tunnetaan kovanyrkkisenä, tappeluhalukkaana ja aggressiivisena pelaajana. New Jersey Devils varasi Janssenin vuoden 2002 varaustilaisuudessa neljännellä kierroksella numerolla 117. Ennen NHL- varaustaan hän edusti Ontario Hockey Leaguessa Guelph Stormia ja Windsor Spitfiresia. Janssen aloitti NHL-uransa Devilsissä kaudella . Janssen teki avausmaalinsa NHL:ssä 24. helmikuussa 2007 Washington Capitalsia vastaan. Avausmaaliaan Janssen sai odottaa peräti 82 runkosarjaottelua, minkä seurauksena Devils-kannattajat osoittivat seisten suosiota hänelle. 26. helmikuuta 2008 Devils kauppasi Janssenin St. Louisiin vaihdossa puolustaja Bryce Salvadoriin. Hän debytoi Blues-paidassa kaksi päivää myöhemmin pelinumerolla 55 ottelussa Phoenix Coyotesia vastaan. Janssen pelasi Bluesissa reilut kolme kautta. Devilsiin hän palasi kesällä 2011, kun hän teki joukkueen kanssa vuoden sopimuksen. == Lähteet == * Viitattu 31.7.2010 * Viitattu 31.7.2010 * Viitattu 31.7.2010 === Viitteet === ==Aiheesta muualla== * Cam Janssen NHL.comissa * Janssen jatkoaika.comissa Luokka:Yhdysvaltalaiset jääkiekkoilijat Luokka:New Jersey Devilsin varaamat pelaajat Luokka:Vuonna 1984 syntyneet Luokka:Elävät henkilöt
Mark Margolis

Mark Margolis (26. marraskuuta 1939 – 3. elokuuta 2023) oli yhdysvaltalainen näyttelijä, joka esiintyi elokuvissa vuodesta 1976 lähtien. Margolis opiskeli lyhyesti Templen yliopistossa ennen muuttoaan New Yorkiin, jossa hän alkoi opiskella draamaa Stella Adlerin johdolla sekä The Actors Studiossa. Margolis on ehkä tunnetuin rooleistaan Scarfacessa ja Darren Aronofskyn elokuvissa Pi, Unelmien sielunmessu, The Fountain ja The Wrestler – painija. Aronofsky kirjoitti isä Avilan roolin The Fountainissa erityisesti Margolista varten. Margolis esiintyi myös useissa televisiosarjoissa, kuten Better Call Saul, Kylmä rinki, Yli synkän virran ja Breaking Bad. Lisäksi hän esiintyi Aikahypyn ensimmäisessä jaksossa. == Filmografia == * The Opening of Misty Beethoven (1976) * Going in Style (1979) * Dressed to Kill (1980) * Svengijengi vauhdissa jälleen (1982) * Scarface – arpinaama (1983) * The Cotton Club (1984) * The Bedroom Window (1987) * The Secret of My Succe$s (1987) * Glory (1989) * The Pit and the Pendulum (1990) (V) * Delta Force 2: The Colombian Connection (1990) * Tales from the Darkside: The Movie (1990) * 1492: Conquest of Paradise (1992) * Ace Ventura – lemmikkidekkari (1994) * I Shot Andy Warhol (1996) * The Pallbearer (1996) * Rajaton valta (1997) * Side Streets (1998) * Pi (1998) * Sinisilmä-Mickey (1999) * Flawless (1999) * Jakob the Liar (1999) * The Thomas Crown Affair (1999) * End of Days (1999) * Fast Food, Fast Women (2000) * Dinner Rush (2000) * Unelmien sielunmessu (2000) * Hard Ball (2001) * The Tailor of Panama (2001) * Boss of Bosses (2001) * Hannibal (2001) * Infested (2002) * Daredevil (2003) * Particles of Truth (2004) * House of D (2004) * Stay (2005) * The Fountain (2006) * Gone Baby Gone (2007) * Uhma (2008) * The Wrestler – painija (2008) * Noah (2014) == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Vuonna 1939 syntyneet Luokka:Vuonna 2023 kuolleet
Yvonne Strahovski

Yvonne Strahovski (s. 30. heinäkuuta 1982 Maroubra, Sydney) on australialainen näyttelijä. Hänet tunnetaan parhaiten Sarah Walkerin roolista televisiosarjassa Chuck ja Serena Joy Waterfordin roolista televisiosarjassa The Handmaid’s Tale – Orjattaresi. == Elämä == Strahovski syntyi Sydneyn lähiössä Maroubrassa nimellä Yvonne Strzechowski, mutta hän otti myöhemmin sukunimekseen helpommin lausuttavan taiteilijanimen Strahovskin. Hänen puolalaiset vanhempansa muuttivat Varsovasta Australiaan. Hänen isänsä on elektroniikkainsinööri ja äitinsä työskentelee laboratorioteknikkona. Strahovski aloitti näyttelemisen näyteltyään koulunsa Loppiaisaatto- näytelmässä Violan roolissa. Valmistuttuaan yliopistosta Strahovski esitti suomalaisen ystävänsä kanssa suomalaisnäytelmiä australialaisyleisölle. He näyttelivät Jari Tervon kirjaan perustuvassa näytelmässä Finn City Darlinghurst Theatressa Sydneyssä. == Ura == Strahovski aloitti uransa Australiassa esiintymällä elokuva- ja televisiorooleissa, joihin lukeutuvat muun muassa esiintyminen satiirisen Double the Fist -televisioshow’n jaksossa sekä Freya Lewisin rooli draamasarjassa headLand. Strahovski on tehnyt myös äänirooleja; hän ääninäytteli ja antoi ulkonäkönsä Mass Effect -pelisarjan hahmolle Miranda Lawsonille. == Filmografia == === Elokuvat === Vuosi Suomenkielinen nimi Alkuperäinen nimi Rooli Huomiot 2006 BlackJack: Dead Memory BlackJack: Dead Memory Belinda televisioelokuva 2007 Gone – Pelon lakeuksilla Gone Sondra 2008 The Plex The Plex Sarah 2009 Persons of Interest Persons of Interest Lara lyhytelokuva 2009 The Canyon The Canyon Lori Conway 2009 Shadows from the Sky Shadows from the Sky Jill 2010 LEGO: Clutch Powers - peloton seikkailija Lego: The Adventures of Clutch Powers Peg Mooring (ääni) animaatio 2010 I Love You Too I Love You Too Alice 2010 Matching Jack Matching Jack Veronica 2011 Three Pop Stars, One Song (with Yvonne Strahovski) Three Pop Stars, One Song (with Yvonne Strahovski) Katy Perry, Kesha, Lady Gaga, Justin Bieber lyhytelokuva 2011 Killer Elite Killer Elite Anne 2012 The Outback The Outback Miranda (ääni) 2012 Guilt Trip Guilt Trip Jessica 2018 The Predator The Predator Emily McKenna === Televisiosarjat === Vuosi Nimi Rooli Jakso(t) 2004 Double the Fist Suzie Jaksossa ”Fear Factory” 2005–2006 headLand Freya Lewis 33 jaksossa 2007 Sea Patrol Martina Royce Jaksossa ”Cometh the Hour” 2007–2012 Chuck Sarah Walker 91 jaksossa 2012–2013 Dexter Hannah McKay 2014 24 – Lontoo Kate Morgan 12 jaksossa 2017– The Handmaid’s Tale – Orjattaresi Serena Joy Waterford === Videopelit === Vuosi Nimi Rooli Huomioita 2009 Mass Effect Galaxy Miranda Lawson Ääninäyttely ja kasvonpiirteet 2010 Mass Effect 2 Miranda Lawson Ääninäyttely ja kasvonpiirteet 2011 The 3rd Birthday Aya Brea Ääni (englanninkielinen versio) 2012 Mass Effect 3 Miranda Lawson Ääninäyttely ja kasvonpiirteet == Lähteet == == Aiheesta muualla == * Luokka:Australialaiset näyttelijät Luokka:Videopelien ääninäyttelijät Luokka:Vuonna 1982 syntyneet Luokka:Elävät henkilöt Luokka:Seulonnan keskeiset artikkelit